钦定古今图书集成/理学汇编/学行典/第139卷 > 袁宏道广庄 > 《自箴》元·结
## 钦定古今图书集成/理学汇编/学行典/第139卷 > 袁宏道广庄 > 《自箴》元·结

有时士教元子显身之道曰：“于时不争，无以显荣；与
世不佞，终身自病。君欲求权，须曲须员；君欲求位，须
奸须媚。不能此为，穷贱勿辞。”元子对曰：“不能此为，乃
吾之心。反君此言，作我自箴。与时仁让，人不汝上；处
世清介，人不汝害。汝若全德，必忠必直；汝若全行，必
方必正。终身如此，可谓君子。”